+-----------------------------------------------------------------------+
| การควบคุมภายใน                                                         |
+-----------------------------------------------------------------------+

ส่วนที่ 1 องค์กรและสภาพแวดล้อม

บริษัทมีโครงสร้างองค์กรที่กำหนดขอบเขตอำนาจหน้าที่อย่างชัดเจนของกรรมการ เจ้าหน้าที่บริหาร
และพนักงาน โดยคำนึงถึงความมีอิสระ ความเหมาะสมและเพียงพอ การมี Check & Balance
ในการปฏิบัติงานในหน้าที่ต่าง ๆ
ผู้บริหารให้ความสนใจและรับผิดชอบติดตามให้การปฏิบัติงานเป็นไปตามนโยบายที่กำหนดไว้โดยคณะกรรมการบริษัท
และบริษัทเชื่อว่าบริษัทมีโครงสร้างองค์กรและสภาพแวดล้อมที่ดีที่เอื้อให้ระบบการควบคุมภายในดำเนินไปได้ตามที่บริษัทมุ่งหวัง
และสร้างบรรยากาศให้ผู้ปฏิบัติงานในบริษัทตระหนักถึงความสำคัญของการมีระบบการควบคุมภายในที่ดี

  นอกจากนี้บริษัทได้ดำเนินการประชาสัมพันธ์ให้พนักงานทุกระดับทราบถึงปรัชญาองค์

กร ซึ่งประกอบด้วย :-

Core Purpose หรือ วัตถุประสงค์ในการก่อตั้ง และดำรงอยู่ของบริษัท :
โอเชียนกลาสก่อตั้งขึ้นมาเพื่อที่จะยกระดับมาตรฐานในการดำรงชีวิตให้ดีขึ้น

Core Value หรือ คุณค่าที่ทุกคนในองค์กรยึดถือในการทำงานและอยู่ร่วมกัน :

1.  Quality

2.  Honesty/Integrity

3.  Opportunity

4.  Respect for the individuals

ส่วนที่ 2 การบริหารความเสี่ยง

นอกจากนี้
บริษัทตระหนักดีว่าบริษัทดำเนินการประกอบธุรกิจภายใต้สภาพแวดล้อมทางเศรษฐกิจและธุรกิจที่มีการเปลี่ยนแปลงอยู่ตลอดเวลา
ดังนั้นบริษัทจึงจัดให้มีการประเมินปัจจัยแวดล้อมทางธุรกิจทั้งจากภายในและภายนอกองค์กรที่อาจมีผลโดยตรงหรือโดยอ้อมต่อการดำเนินงานอย่างมีนัยสำคัญตลอดเวลา
พร้อมทั้งวิเคราะห์ถึงสาเหตุ การกำหนดมาตรการเพื่อบริหารความเสี่ยงที่อาจเกิดขึ้นนั้น
รวมถึงติดตามการปฏิบัติงานเพื่อบริหารความเสี่ยงนั้น ๆ

ส่วนที่ 3 การควบคุมการปฏิบัติงานของฝ่ายบริหาร

บริษัทให้ความสำคัญในการติดตามแนวทางที่ฝ่ายบริหารกำหนดไว้เพื่อให้มั่นใจว่าได้มีการตอบสนองและปฏิบัติตามจากทุกคนในบริษัท
เพื่อให้ความมั่นใจว่าการปฏิบัติใด ๆ ได้คำนึงถึงความถูกต้อง มีหลักจริยธรรมในการดำเนินงาน
รวมถึงการปฏิบัติตามกฎหมายและกฎระเบียบต่าง ๆ ของทางการ ทั้งนี้
เพื่อดูแลผู้มีส่วนได้เสียของบริษัท

ส่วนที่ 4 ระบบสารสนเทศและการสื่อสารข้อมูล

บริษัทบริหารงานภายใต้การวางแผนและตัดสินใจจากคณะกรรมการ ผู้บริหาร
และพนักงานในระดับต่าง ๆ บริษัทถือเป็นเรื่องสำคัญที่จะต้องจัดให้มีข้อมูลที่จำเป็น ถูกต้อง เพียงพอ
และทันการณ์สำหรับผู้ที่ต้องใช้ข้อมูลเหล่านั้นในการตัดสินใจ
ซึ่งจะเอื้อให้เกิดประสิทธิผลของระบบการควบคุมภายในที่มีคุณภาพ

ส่วนที่ 5 ระบบการติดตาม

บริษัทมีการกำหนดเป้าหมายในการดำเนินงานด้านต่างๆ
รวมถึงแผนปฏิบัติการเพื่อให้แผนงานบรรลุผลตามเป้าหมายที่วางไว้
บริษัทได้มีการติดตามอย่างใกล้ชิดถึงความก้าวหน้าของการปฏิบัติตามแผน ปัญหาและแนวทางแก้ไข
รวมถึงการปรับปรุงแผนงานเพื่อให้สอดคล้องกับสภาพแวดล้อมทางธุรกิจที่เปลี่ยนไป
เพื่อให้มั่นใจว่าการปรับปรุงแก้ไขได้ถูกดำเนินการอย่างทันท่วงที

นอกจากนี้ บริษัทมีนโยบายและแนวทางปฏิบัติในการที่จะแยกหน้าที่การตรวจสอบ (Auditing)
การตรวจสอบภายใน (Internal Auditing) การให้บริการด้านคำปรึกษา (Consulting)
และบริการด้านกฎหมาย (Legal Consulting) ออกจากกันโดยเด็ดขาด

ทั้งนี้ การบริหาร การติดตาม การแก้ไขปรับปรุง
และการตรวจสอบระบบจะกระทำโดยผ่านทางผู้ตรวจสอบบัญชี ผู้ตรวจสอบภายใน
และกรรมการตรวจสอบ โดยมีการรายงานและข้อเสนอแนะให้คณะกรรมการบริษัทได้รับทราบ
ไม่ว่าจะมีข้อบกพร่องหรือทุจริตที่มีนัยสำคัญต่อการดำเนินงานของบริษัทหรือไม่ก็ตาม
เพื่อบริษัทจะได้ดำเนินการแก้ไขปรับปรุง

ในปี 2544 คณะกรรมการบริษัทมีความเห็นว่าบริษัทมีระบบการควบคุมภายในที่เพียงพอและเหมาะสม
ซึ่งเชื่อได้ว่าสามารถป้องกันทรัพย์สินของบริษัทและบริษัทย่อย มิให้ผู้ใดนำไปใช้โดยมิชอบ

คณะกรรมการตรวจสอบได้จัดให้มีการประชุมรวมทั้งหมด 6 ครั้ง ในปีที่ผ่านมา คือ เมื่อวันที่ 13
กุมภาพันธ์, 28 กุมภาพันธ์, 10 เมษายน, 15 พฤษภาคม, 14 สิงหาคม และ 13 พฤศจิกายน
2544 การประชุมทุกครั้งมีกรรมการอิสระเข้าร่วมประชุมอย่างน้อยเป็นจำนวน 2 ใน 3
ซึ่งได้แสดงความคิดเห็นอย่างเพียงพอเกี่ยวกับระบบการควบคุมภายใน

ระบบการควบคุมภายในที่ถูกตรวจสอบโดยวิธีประเมินความเสี่ยงโดย บริษัท เคพีเอ็มจี แอดไวซอรี่
(ประเทศไทย) จำกัด ได้ถูกรายงานต่อคณะกรรมการตรวจสอบเป็นประจำทุกไตรมาส
และคณะกรรมการตรวจสอบได้รายงานต่อที่ประชุมคณะกรรมการบริษัทเพื่อรับทราบรายงานผลการตรวจสอบภายในและประเมินการควบคุมภายในได้ชัดเจนและครบถ้วน

ในปี 2544 บริษัทมีการตรวจสอบภายในทั้งหมด 4 หัวข้อ ดังนี้

1. Financial / Treasury Management

2. Manufacturing

3. Information Management

4. Human Resource

ในหัวข้อการตรวจสอบ Financial / Treasury Management ผู้ตรวจสอบภายในพบว่า
บริษัทมีระบบการจัดการทางการเงินที่เหมาะสมและได้มาตรฐาน
และได้มีการเสนอแนะเพิ่มเติมในเรื่องการจัดตั้งสมมติฐานในการจัดทำงบประมาณจากผู้บริหารต่อถึงผู้เกี่ยวข้องให้ดำเนินการ
โดยการแจ้งเป็นลายลักษณ์อักษร และบันทึกเป็นรายงานการประชุมเพื่อใช้เป็นเอกสารอ้างอิง
รวมทั้งเสนอแนะให้บริษัทมีการ review งบประมาณในทุก ๆ 6 เดือน
เพื่อตรวจสอบความถูกต้องของการใช้จ่ายตามงบประมาณที่ประมาณการไว้

สำหรับการตรวจสอบในเรื่อง Manufacturing
ผู้ตรวจสอบภายในรายงานว่าบริษัทมีการดำเนินการด้านการผลิตอย่างมีประสิทธิภาพและเหมาะสม

ทางด้าน Information Management ผู้ตรวจสอบภายในรายงานว่าการปฏิบัติงานส่วนใหญ่
ได้ดำเนินวิธีการตามมาตรฐานด้าน IT ทั่วไป
และได้เสนอแนะเพิ่มเติมให้บริษัทจัดทำแผนกลยุทธ์ด้าน IT ระยะ 3-5 ปี
และจัดทำคู่มือขั้นตอนและนโยบายทางเทคโนโลยีสารสนเทศเพื่อเป็นแนวทางการทำงานที่ชัดเจน
รวมทั้งจัดทำแผนการกู้ข้อมูลหากเมื่อระบบเกิดความเสียหาย
รวมไปถึงจัดให้มีการจัดทำการทดสอบสำหรับแผนงานที่ได้กำหนดสื่อ โดยเฉพาะเทปสำรองข้อมูล
ผู้ตรวจสอบภายในเสนอให้มีการประกันภัยอุปกรณ์และข้อมูลคอมพิวเตอร์ โดยเร็ว

ผู้ตรวจสอบภายในแจ้งว่าในหัวข้อ Human Resource
บริษัทมีการบริหารจัดการที่เกี่ยวข้องกับเงินเดือน และประเด็นข้อเรียกร้องต่าง ๆ
ด้านแรงงานได้อย่างมีประสิทธิภาพ
และได้เสนอแนะว่าในกระบวนการคัดเลือกพนักงานควรจะมีการกำหนดหลักเกณฑ์ที่ใช้ประเมินผลในกระบวนการคัดเลือกอย่างชัดเจน
ในส่วนของกระบวนการประเมินผลการปฏิบัติงานของพนักงาน
ควรจะมีการตั้งเป้าหมายของพนักงานแต่ละคนโดยให้เชื่อมโยงถึงเป้าหมายโดยรวมขององค์กร

บริษัทได้ชี้แจงว่าในแต่ละปีบริษัทได้มีการตั้งเป้าหมายรวมในระดับองค์กร ระดับหน่วยงาน
และในบางกรณีในระดับบุคคล ทั้งนี้ขึ้นอยู่กับลักษณะของงาน และในปี 2545
ได้มีการกำหนดเรื่องของ Key Performance Indicator ของหน่วยงานเพิ่มเติม
ซึ่งจะเริ่มใช้ในปี 2545 เป็นต้นไป